CELEX: 62006CA0374
Language: el
Date: 2007-12-13 00:00:00
Title: Υπόθεση C-374/06: Απόφαση του Δικαστηρίου (πρώτο τμήμα) της 13ης Δεκεμβρίου 2007 (αίτηση του Finanzgericht Düsseldorf — Γερμανία για την έκδοση προδικαστικής αποφάσεως) — BATIG Gesellschaft für Beteiligungen mbH κατά Hauptzollamt Bielefeld (Αίτηση εκδόσεως προδικαστικής αποφάσεως — Φορολογικές διατάξεις — Εναρμόνιση των νομοθεσιών — Οδηγία 92/12/ΕΟΚ — Προϊόντα που υπόκεινται σε ειδικούς φόρους κατανάλωσης — Φορολογικά επισήματα — Αντικανονική έξοδος από καθεστώς αναστολής — Κλοπή — Θέση στην κατανάλωση στο κράτος μέλος της κλοπής — Μη επιστροφή για τα φορολογικά επισήματα άλλου κράτους μέλους τα οποία είχαν ήδη τεθεί επί των κλαπέντων προϊόντων)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/21
            
         Απόφαση του Δικαστηρίου (πρώτο τμήμα) της 13ης Δεκεμβρίου 2007 (αίτηση του Finanzgericht Düsseldorf — Γερμανία για την έκδοση προδικαστικής αποφάσεως) — BATIG Gesellschaft für Beteiligungen mbH κατά Hauptzollamt Bielefeld
   (Υπόθεση C-374/06) (1)
   
   (Αίτηση εκδόσεως προδικαστικής αποφάσεως - Φορολογικές διατάξεις - Εναρμόνιση των νομοθεσιών - Οδηγία 92/12/ΕΟΚ - Προϊόντα που υπόκεινται σε ειδικούς φόρους κατανάλωσης - Φορολογικά επισήματα - Αντικανονική έξοδος από καθεστώς αναστολής - Κλοπή - Θέση στην κατανάλωση στο κράτος μέλος της κλοπής - Μη επιστροφή για τα φορολογικά επισήματα άλλου κράτους μέλους τα οποία είχαν ήδη τεθεί επί των κλαπέντων προϊόντων)
   (2008/C 51/34)
   Γλώσσα διαδικασίας: η γερμανική
   Αιτούν δικαστήριο
   Finanzgericht Düsseldorf
   Διάδικοι στην υπόθεση της κύριας δίκης
   BATIG Gesellschaft für Beteiligungen mbH
   κατά
   Hauptzollamt Bielefeld
   Αντικείμενο της υποθέσεως
   Προδικαστική — Finanzgericht Düsseldorf — Ερμηνεία της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους καταναλώσεως (ΕΕ L 76, σ. 1) — Άρνηση κράτους μέλους να επιστρέψει το εισπραχθέν ποσό για τη λήψη φορολογικών επισημάτων τεθέντων επί των προϊόντων καπνού που εξήλθαν στη συνέχεια, παρανόμως, από το καθεστώς αναστολής επί του εδάφους άλλου κράτους μέλους, με αποτέλεσμα την καταβολή ειδικού φόρου καταναλώσεως στο εν λόγω άλλο κράτος — Κλοπή τσιγάρων
   Διατακτικό της αποφάσεως
   Η οδηγία 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης, όπως τροποποιήθηκε με τον κανονισμό (ΕΚ) 807/2003 του Συμβουλίου, της 14ης Απριλίου 2003, περί προσαρμογής προς την απόφαση 1999/468/ΕΚ των διατάξεων των σχετικών με τις επιτροπές που επικουρούν την Επιτροπή στην άσκηση των εκτελεστικών αρμοδιοτήτων της, οι οποίες προβλέπονται από πράξεις του Συμβουλίου που εκδόθηκαν σύμφωνα με τη διαδικασία διαβούλευσης (ομοφωνία), δεν απαγορεύει κανονιστική ρύθμιση κράτους μέλους που αποκλείει την επιστροφή του ποσού που καταβλήθηκε για την απόκτηση φορολογικών επισημάτων χορηγηθέντων από το εν λόγω κράτος μέλος, αν τα επισήματα αυτά τοποθετήθηκαν επί των προϊόντων που υπόκεινται στον ειδικό φόρο κατανάλωσης πριν να τεθούν στην κατανάλωση εντός του εν λόγω κράτους μέλους, τα προϊόντα αυτά εκλάπησαν εντός άλλου κράτους μέλους, προκαλώντας την πληρωμή των ειδικών φόρων κατανάλωσης στο εν λόγω άλλο κράτος μέλος, και δεν προσκομίστηκε η απόδειξη ότι τα κλαπέντα προϊόντα δεν θα διοχετευθούν στο κράτος μέλος χορηγήσεως των εν λόγω επισημάτων.
   
      (1)  ΕΕ C 326 της 30.12.2006.